Ir-Regolament tal-kunsill (KEE) Nru 3519/83
tat-12 ta' Diċembru 1983
li jippreskrivi ċerti miżuri għal żjut aċidużi mir-raffinar ta' prodotti sekondarji taż-żejt taż-żebbuġa jew żejt tal-fdal taż-żebbuġa
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment Artikolu 235 tiegħu,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi r-Regolament (KEE) Nru 3172/80 [3], kif l-aħħar emendat bir-Regolament (KEE) Nru 2551/83 [4], jiddisponi li, sabiex tkun ikkontrollata l-kwalità taż- żejt ippakkettjat minn impjanti approvati, prodotti sekondarji tar-raffinar taż-żejt taż-żebbuġa u żejt tal-fdal taż-żebbuġa magħmula fil-Komunit à għandu jkollhom miżjud magħhom kwantità definita ta' ċerti prodotti li mhumiex taż-żebbuġ;
Billi dawn il-kontrolli fil-preżent ma japplikawx għal żjut aċidużi ġejjin minn prodotti sekondarji ta' żejt taż-żebbuġa u żejt tal-fdal taż-żebbuġa;
Billi dejjem hemm ir-riskju li żjut esterifikati li juru karatteristiċi ta' żejt taż-żebbuġa, magħmula minn dawn iż-żjut aċidużi mir-raffinar, jistgħu, b'mod qarrieqi jintużaw bħala żjut taż-żebbuġa għal konsum tal-bniedem u għalhekk jibbenefikaw minn għajnuna għall-konsum; billi sabiex ma jitħalliex riskju bħal dan żjut aċidużi mir-raffinar għandhom ikunu meqjusa bl-istess mod bħal prodotti sekondarji mir-raffinar,
ADOTTA DAN IR-REGOLAMENT:
Artikolu 1
Żjut aċidużi mir-raffinar ta' prodotti sekondarji ta' żejt taż-żebbuġa jew żejt tal-fdal taż-żebbuġa li jaqgħu taħt is-subintestatura 15.10 Ċ tat-Tariffa Doganali Komuni jistgħu jkunu suġġetti għall-istess trattament bħal prodotti sekondarji ta' żejt taż-żebbuġa jew żejt tal-fdal taż-żebbuġa li jaqgħu taħt is-subintestatura 15.17 B tat-Tariffa Doganali Komuni.
Artikolu 2
Dan ir-Regolament għandu jidħol fis-seħħ fit-tielet ġurnata ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussel, fit-12 ta' Diċembru 1983.